מבצע קסנדרה

**פרויקט קסנדרה** היה יוזמה של המנהל לאכיפת הסמים האמריקאי (DEA) שהושקה בשנת 2008 במטרה לשבש את רשתות המימון של חזבאללה תוך התמקדות במעורבות הארגון בסחר בסמים בין-לאומי ובהלבנת הון. המאמץ, שהתמקד במעקב אחר מאות מיליוני דולרים הזורמים מצפון ודרום אמריקה דרך אירופה ומערב אפריקה ללבנון, נועד לחשוף ולחסום ערוצים פיננסיים התומכים בפעילות הארגון. בעוד שהמבצע חשף קשרים משמעותיים בין חזבאללה לפשע מאורגן, המבצע עורר מחלוקת סביב טענות לפיהן מאמצי האכיפה הואטו כדי להגן על המשא ומתן הגרעיני עם איראן. גורמים רשמיים שהיו מעורבים בנושא הכחישו טענות אלו בתוקף.

## הפרויקט
פרויקט קסנדרה היה מאמץ כולל בראשות מינהל אכיפת הסמים של ארצות הברית (DEA) כדי לחתור תחת מימון חזבאללה ממקורות סמים בלתי חוקיים בדרום אמריקה. למאמץ היו שתי חקירות נוספות שפעלו בו זמנית: פרויקט סידר ופרויקט טיטאן. פרויקט קסנדרה, שהושק בשנת 2008, חקר את המימון של ארגון הטרור. ה-DEA, יורופוסט ויורופול מצאו כי חזבאללה מעורב יותר ויותר בסחר בסמים ובפשע מאורגן כאמצעי למימון פעילותו. יעדו המרכזי של פרויקט קסנדרה היה חשיפה ופירוק של **המערך לענייני עסקים** (Business Affairs Component – BAC), זרוע צללים פיננסית של ארגון חזבאללה אשר שימשה כצומת לתיאום פעילויות פשיעה רב-לאומיות. המבצע התמקד בשיבוש נתיבי הסחר בקוקאין, במסגרתם שינע הארגון משלוחי ענק מדרום אמריקה לשווקים המרכזיים בארצות הברית ובאירופה, תוך יצירת בריתות אסטרטגיות עם קרטלי סמים לטינו-אמריקאיים. לצורך הלבנת רווחי הסמים, המוערכים במיליארדי דולרים, הפעיל המערך רשתות הלבנת הון מורכבות שכללו רכש ומכירה של מכוניות משומשות בארצות הברית וייצואן למערב אפריקה, סחר ב"יהלומי דמים" ומיזמי כרייה ביבשת אפריקה. נתיבי המעבר של הארגון התבססו על ניצול מדינות כגון גינאה ביסאו וסיירה לאון כתחנות לוגיסטיות ומרכזי הפצה, שאפשרו את החדרת הסמים לאירופה וטשטוש מקור הכספים בטרם הועברו למימון הפעילות הצבאית והפוליטית של הארגון בלבנון.

פעילות חזבאללה בוונצואלה מהווה נדבך מרכזי בנוכחות הארגון באמריקה הלטינית. על פי דוחות מודיעין ופרסומים שונים, הארגון מקיים קשרים עם ארגוני פשיעה מקומיים וגורמים במערכת הפוליטית במדינה. שיתוף פעולה זה נועד לביסוס תשתית להלבנת הון, סחר בין-לאומי בסמים והברחת בני אדם וסחורות, המשמשים למימון פעילות הארגון. תמיכה זו מסייעת לחזבאללה לגייס כסף ולפעול מעבר למזרח התיכון, אשר חלק מהפקידים האמריקאים רואים כסיכון ביטחוני. החקירה עקבה אחר האופן שבו מאות מיליוני דולרים הולבנו מצפון אמריקה דרך אירופה ומערב אפריקה ללבנון ולקופת חזבאללה. "חברי חזבאללה יצרו קשרים עסקיים עם קרטלי סמים דרום אמריקאים האחראים על אספקת כמויות גדולות של קוקאין לשוקי הסמים באירופה ובארצות הברית. רשת סבוכה של שליחי כספים אוספת ומעבירה מיליוני יורו בתמורה מסמים מאירופה למזרח התיכון. לאחר מכן, המטבע משולם בקולומביה לסוחרי סמים באמצעות מערכת התשלום של חוואלה. חלק גדול מתמורה מסמים מולבנת דרך לבנון (בהנחיית הבנק הלבנוני–קנדי שכבר אינו קיים ואזרחים לבנונים אחרים), שם הוא משמש לאחר מכן לטובת חזבאללה לרכישת נשק."

## טענות ומחלוקת
דו"ח התחקיר של ג'וש מאייר, שפורסם על ידי *[[פוליטיקו|Politico]]* בדצמבר 2017, תיאר כיצד, בתקופת ממשל אובמה, חששות בנוגע להסכם הגרעין עם איראן קיבלו עדיפות על פני פרויקט ה-DEA. מצב זה הוביל לסגירת פרויקט קסנדרה בדיוק כשהוא פנה אל בכירים בחזבאללה, אף על פי שהקבוצה עדיין הבריחה קוקאין לארצות הברית. בקשות של צוות ה-DEA להבטיח תמיכה ממשרדי המדינה, המשפטים והאוצר לחקירתם נתקלו בעיכובים או דחיות, וגורמים רשמיים רמזו בפומבי כי מכשולים אלה היו ממניעים פוליטיים, במטרה לשמר את המשא ומתן המתמשך על הסכם הגרעין עם איראן. בדו"ח שלו, ציטט מאייר את קתרין באואר, לשעבר פקידת האוצר בממשל אובמה, שהעידה בפני ועדת החוץ של בית הנבחרים בפברואר 2017 כי מאמצי אכיפת החוק מסוימים נגד חזבאללה הוגבלו על ידי החלטות מדיניות הקשורות לאיראן. גורמים לשעבר בממשל אובמה הכחישו חסימה של פעולות נגד חזבאללה מסיבות פוליטיות, תוך ציטוט סנקציות והעמדות לדין מתמשכות. לטענת המבקרים, העובדה שמעצרי מפתח התרחשו רק לאחר השלמת שיחות הגרעין מחזקת את הטענה כי פעולות אכיפה קודמות נחסמו ממניעים פוליטיים.

## השלכות
בדצמבר 2017, במהלך ממשלו הראשון של טראמפ, הורה התובע הכללי ג'ף סשנס על סקירה של תיקים קודמים, ולאחר מכן, בינואר 2018, הקמת צוות מימון וטרור נרקוטורי של חזבאללה (HFNT) במשרד המשפטים. על הצוות הוטל לבחון מחדש חקירות ממאמצי ה-DEA בשנים 2008–2017 נגד סחר הסמים והרשתות הפיננסיות של חזבאללה, כולל תיקים שמקורם בפרויקט קסנדרה. עם זאת, תוצאות אלו הניבו רק תוצאות צנועות.

## 2025–2026
מאז שנכנס לתפקידו, נשיא ארצות הברית דונלד טראמפ תיאר את ונצואלה כסכנה בגלל סחר בסמים. הוא האשים את מנהיגי ונצואלה בכך שהם מאפשרים לסמים לעבור דרך המדינה ודיבר עליהם כאילו הם קשורים לטרור. גורמים אמריקאים אמרו גם שוונצואלה עובדת עם קבוצות פשע וארגונים קיצוניים, וטענו שיש קשרים לחזבאללה.  לכן ללכידתו של ניקולס מדורו, יהיו השלכות על חזבאללה באזור.

## ראו גם
* הסכמות לוזאן על תוכנית הגרעין האיראנית
* יחסי החוץ של חזבאללה
* המימון של חזבאללה

## הערות שוליים

קטגוריה:הלבנת הון
קטגוריה:חזבאללה
קטגוריה:יחסי איראן – ארצות הברית
קטגוריה:מחלקת המשפטים של ארצות הברית